 मालेगांव धमाकें च सेना दे इक कर्नल दी गिरफ्तारी ते ओह्‌दे परैंत जम्मू कश्मीर दे आईपीएस स्तर दे अधिकारी दी नारटोक्सि मामले च गिरफ्तारी दे परैंत भारत दे उच्च स्तर दे अधिकारियें लेई एह् समें ऐ जे ओह् लोक फिलहाल बेइयै किश सोच-विचार करन।  ऐसा पैह्‌ली बारी नेईं होआ जे जिनें लोकें थमां कनून बवस्था गी सुचारू बनाने ते लोकें गी सुरक्षा प्रदान करने ते देश दी रक्षा दी मेद कीती जंदी ऐ, उत्थें अपराधिक गतिविधिएं ते भ्रश्टाचार च शामल पाए जंदे ऐ, उत्थें अपराधिक गतिविधिएं ते भ्रश्टाचार च शामल पाए जंदे न।  गलत गतिविधियें च उनें लोकें दी संलपित्ता लोकें दे जीवन गी प्रभावत करदी ऐ ते लोकें दी सुरक्षा बी खतरे च पेई जंदी ऐ।  एह् दो मामले कोई बक्ख करियै नेईं दिक्खे जाई सकदे न बलके एह् बी भ्रश्ट राजनी ति, दा गै इक हिस्सा ऐ।  एह् भ्रश्टता सुरक्षा एजैंसिएं च बी शामल होई गेई ऐ जेह्‌दे कन्नै सैन्य बलें दी प्रमाणिकता बी नश्ट होआ ‘रदी ऐ।  इक बारे थमां बी घट्ट समें होआ ऐ इक पुलस इंसपैक्टर जेह्‌दी ससंद उप्पर होए हमले च शामल होने दी जांच चला’ रदी ही ब माफिया दे पास्सेआ ओह्‌दी हत्या करी दित्ती गेई।  उसी बी भ्रश्टाचार मामलें च शामल पाया गेआ हा।  एह् खतरनाक ऐ ते इन्ने राज्य गी संकट च पाई दित्ता ऐ राज्य गी ऐसे लोक उप्पर विश्‍वास करने गी मजबूर होना पवा ‘रदा ऐ जिंदी अपनी विश्वसनीयता शक्क दे घेरे च ऐ।  इस मामले चं मुम्बई च नशीली दुआईएं दी तस्करी दे अरोप च गिरफ्तार कीते गेदे एसएसपी साजी मोहन इक उदाहरण न।  किश ब’रें पैह्‌ला उनेंगी राज्य च आतंकवाद गी घट्ट करने लेई राज्य दा उच्च सम्मान दित्ता गेआ हा।  ब ओह्‌दी इनें हरकतें ओह्‌दे कम्में गी शक्क दे घेरे च आन्नियै खड़ा करी दित्ता ऐ। 